
1. FINANSĒJUMA SAŅĒMĒJS UN KONTAKTPERSONA
	Finansējuma saņēmējs
	Biedrība AMALIENBURG

	Reģistrācijas Nr.
	40008293725

	Juridiskā adrese
	Atmodas iela 5-1, Aizpute, Dienvidkurzemes novads, LV-3456

	Kontaktpersona
	Marta Gaile

	Tālrunis
	+371 20 287 828

	E-pasts
	info@amalienburg.lv 

	Projekts
	“Amālijas muižas atmoda”, Nr. 4.3.2.0/1/25/A/030

	Sadarbības iestāde
	Centrālā finanšu un līgumu aģentūra (CFLA)



Nolikumā biedrība AMALIENBURG turpmāk – Pasūtītājs.
2. IEPIRKUMA PROCEDŪRA UN TIESISKAIS PAMATS
2.1. Iepirkums tiek organizēts saskaņā ar Publisko iepirkumu likuma 7. panta pirmo daļu un Ministru kabineta 2017. gada 28. februāra noteikumiem Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” (turpmāk – MK Nr. 104).
2.2. Iepirkuma paziņojums un iepirkuma dokumenti tiek publicēti Iepirkumu uzraudzības biroja Publikāciju vadības sistēmā (PVS).
2.3. Pasūtītājs ar valdes lēmumu vai rīkojumu nosaka personas, kas veic piedāvājumu saņemšanas, izvērtēšanas, sarunu (ja tādas tiek veiktas) un lēmuma dokumentēšanu.
2.4. Pasūtītājs nodrošina vienlīdzīgu attieksmi pret piegādātājiem, nediskrimināciju, atklātību, brīvu konkurenci, interešu konflikta neesamību un finansējuma efektīvu izmantošanu.
3. INFORMĀCIJA PAR IEPIRKUMA PRIEKŠMETU
	Iepirkuma nosaukums
	Amālijas muižas jumta un būvkonstrukciju atjaunošanas būvdarbi Atmodas ielā 5, Aizputē

	Identifikācijas Nr.
	AMALIENBURG 2026/1

	Pamatveids
	Būvdarbi

	Izpildes vieta
	Atmodas iela 5, Aizpute, Dienvidkurzemes novads, LV-3456

	Kultūras piemineklis
	Valsts nozīmes arhitektūras piemineklis Nr. 9291 – Osten-Sakenu nams “Amalienburga”

	Paredzamā līgumcena
	240439,27 EUR bez PVN

	Līguma izpildes termiņš
	Līdz 2027. gada 1. oktobrim

	Iepirkums dalīts daļās
	Nē



3.1. Iepirkuma mērķis ir veikt Amālijas muižas jumta, skursteņu un būvkonstrukciju atjaunošanas darbus atbilstoši apstiprinātajam būvprojektam, tehniskajai specifikācijai, darbu apjomu sarakstam, kultūras pieminekļa saglabāšanas prasībām un citiem iepirkuma dokumentiem.
3.2. Būvdarbu apjomā cita starpā ietilpst:
būvlaukuma sagatavošanas, uzturēšanas un ar darbu organizāciju saistītie darbi;
skursteņu atjaunošanas darbi;
jumta skārda un dakstiņu seguma, jumta mezglu un saistīto elementu atjaunošanas darbi;
bojāto koka un citu būvkonstrukciju atjaunošana, nomaiņa vai pastiprināšana atbilstoši būvprojektam;
visi būvprojektā un darbu apjomu sarakstā paredzētie saistītie palīgdarbi, materiāli, mehānismi, aizsardzības pasākumi, būvgruži, dokumentācija un objekta nodošanai nepieciešamās darbības.
3.3. Iepirkuma priekšmetā nav iekļauti tie projekta inženiertīklu un teritorijas labiekārtošanas darbi, kas nav ietverti šim iepirkumam pievienotajā būvprojektā un darbu apjomu sarakstā.
3.4. Pretendentam, sagatavojot piedāvājumu un veicot darbus, jāņem vērā, ka objekts ir valsts nozīmes kultūras piemineklis. Būvdarbi veicami saudzējoši, saglabājot aizsargājamās kultūrvēsturiskās vērtības un ievērojot būvprojekta autora, autoruzrauga, būvuzrauga un kompetento institūciju prasības.
3.5. Pasūtītājs nepieļauj piedāvājuma variantus. Katrs Pretendents iesniedz vienu piedāvājumu par visu iepirkuma priekšmetu.
3.6. Objekta apskate nav obligāta, bet ir ieteicama. Apskates laiks iepriekš jāsaskaņo ar Pasūtītāja kontaktpersonu. Objekta neapskatīšana neatbrīvo Pretendentu no pienākuma pilnībā izvērtēt iepirkuma dokumentus un iekļaut cenā visus līguma izpildei nepieciešamos izdevumus.
4. IEPIRKUMA DOKUMENTI UN TO PIEMĒROŠANA
4.1. Iepirkuma dokumentāciju veido:
šis Nolikums un tā pielikumi;
apstiprinātais būvprojekts un tā daļas, tehniskā specifikācija;
darbu apjomu saraksts – finanšu piedāvājuma Excel veidlapa;
iepirkuma līguma projekts (šī nolikuma Pielikumā);
PVS publicētie skaidrojumi un grozījumi.
4.2. Ja Pretendents konstatē pretrunas, neskaidrības vai iespējamu kļūdu būvprojektā, darbu apjomos vai citos dokumentos, tas savlaicīgi rakstveidā pieprasa Pasūtītājam skaidrojumu pirms piedāvājuma iesniegšanas termiņa.
4.3. Atsauces uz standartiem, ražotājiem, materiāliem, izstrādājumiem vai tehnoloģijām interpretējamas kopā ar vārdiem “vai ekvivalents”, ja vien konkrēts risinājums nav objektīvi nepieciešams kultūras pieminekļa saglabāšanai un šī nepieciešamība ir pamatota būvprojektā vai citos saistošajos dokumentos.
5. SAZIŅA, JAUTĀJUMI UN GROZĪJUMI
5.1. Saziņa iepirkuma procedūras ietvaros notiek latviešu valodā, izmantojot PVS publicēto informāciju un Pasūtītāja e-pastu info@amalienburg.lv.
5.2. Jautājumā norāda iepirkuma nosaukumu. Jautājumus ieteicams iesniegt ne vēlāk kā piecas darbdienas pirms piedāvājumu iesniegšanas termiņa, lai Pasūtītājs varētu savlaicīgi sniegt atbildi visiem ieinteresētajiem piegādātājiem.
5.3. Būtiski skaidrojumi un informācija, kas var ietekmēt piedāvājuma sagatavošanu, tiek publicēti PVS, nodrošinot vienādu informācijas pieejamību visiem piegādātājiem.
5.4. Grozījumus iepirkuma dokumentācijā Pasūtītājs veic MK Nr. 104 noteiktajā kārtībā. Ja tiek publicēti grozījumi, Pasūtītājs nodrošina, ka pēc grozījumu publicēšanas līdz piedāvājumu iesniegšanas termiņam paliek vismaz piecas darbdienas.
6. PIEDĀVĀJUMA IESNIEGŠANA UN NOFORMĒJUMS
6.1. Piedāvājuma iesniegšanas termiņš: 2026. gada 28. septembris plkst. 23:59.
6.2. Piedāvājumu iesniedz elektroniski uz e-pasta adresi info@amalienburg.lv, nosūtot ar drošu elektronisko parakstu parakstītu dokumentu kopumu (.edoc, .asice vai cits Latvijā atzīts formāts). E-pasta temats: “PIEDĀVĀJUMS – [Pretendenta nosaukums]”.
6.3. Pasūtītājs nodrošina, ka līdz piedāvājumu iesniegšanas termiņa beigām piedāvājumu saturs netiek vērtēts vai izpausts citām personām, izņemot tehniski nepieciešamu saņemšanas fakta reģistrēšanu.
6.4. Piedāvājums, kas saņemts pēc noteiktā termiņa, netiek vērtēts.
6.5. Piedāvājums sagatavojams latviešu valodā. Ārvalstīs izdotiem dokumentiem pievieno tulkojumu latviešu valodā, izņemot tehniskos materiālus, kurus Pasūtītājs piekrīt pieņemt angļu valodā.
6.6. Piedāvājuma derīguma termiņš – 90 kalendārās dienas no piedāvājumu iesniegšanas termiņa beigām.
6.7. Piedāvājums sastāv no šādām daļām:
Pieteikums (1. pielikums);
Pretendenta pieredzes apliecinājums (2. pielikums);
Galveno speciālistu saraksts (3. pielikums);
Apakšuzņēmēju/personu, uz kuru iespējām Pretendents balstās, saraksts (4. pielikums);
Tehniskais piedāvājums (5. pielikums);
Finanšu piedāvājuma kopsavilkums (6. pielikums) un aizpildīta Pasūtītāja Excel darbu apjomu/tāmes veidlapa;
pilnvara, ja piedāvājumu paraksta pilnvarota persona;
citi dokumenti, kas nepieciešami Nolikuma prasību izpildes apliecināšanai.
7. PRETENDENTA ATBILSTĪBAS UN IZSLĒGŠANAS NOSACĪJUMI
7.1. Pretendents var būt fiziska vai juridiska persona, personālsabiedrība vai personu apvienība, kas ir tiesīga veikt iepirkuma priekšmetam atbilstošus būvdarbus.
7.2. Pasūtītājs nevēlas slēgt līgumu ar Pretendentu, ja piedāvājuma izvērtēšanas laikā konstatēts kāds no šādiem apstākļiem:
Pretendentam ir pasludināts maksātnespējas process, apturēta saimnieciskā darbība vai tas tiek likvidēts;
Pretendentam Latvijā vai reģistrācijas valstī ir nodokļu parādi, kas kopsummā pārsniedz 150 EUR, un tie nav novērsti līdz Pasūtītāja noteiktajam termiņam;
Pretendentam, tā patiesajam labuma guvējam, vadības personām vai līguma izpildē būtiskam apakšuzņēmējam ir piemērotas sankcijas, kas kavē vai padara neiespējamu līguma izpildi;
Pretendents sniedzis būtiski nepatiesu informāciju par kvalifikāciju vai piedāvājumu.
7.3. Pasūtītājs pirms līguma slēgšanas pārbauda MK Nr. 104 11.–18. punktā noteiktos interešu konflikta ierobežojumus un aizpilda MK Nr. 104 1. pielikumā paredzēto apliecinājumu par interešu konflikta neesību.
7.4. Pretendents Pieteikumā apliecina, ka tam nav zināmi apstākļi, kas varētu radīt nepieļaujamu interešu konfliktu ar Pasūtītāju, un pēc pieprasījuma sniedz pārbaudei nepieciešamo informāciju.
8. PRETENDENTA KVALIFIKĀCIJAS PRASĪBAS
8.1. Profesionālās darbības tiesības
8.1.1. Pretendentam vai līguma izpildē iesaistītajai personai, kas faktiski veiks attiecīgos būvdarbus, jābūt reģistrētai Latvijas Būvkomersantu reģistrā, ja šāda reģistrācija atbilstoši normatīvajiem aktiem ir nepieciešama. Ārvalstu Pretendents iesniedz līdzvērtīgus dokumentus un līdz līguma noslēgšanai nodrošina Latvijas normatīvajos aktos nepieciešamo reģistrāciju/atzīšanu.
8.1.2. Atbildīgajam būvdarbu vadītājam jābūt spēkā esošām profesionālās darbības tiesībām ēku būvdarbu vadīšanā atbilstoši Latvijas normatīvo aktu prasībām vai ārvalstīs iegūtai un Latvijā atzītai līdzvērtīgai kvalifikācijai.
8.2. Pretendenta pieredze
8.2.1. Pretendentam pēdējo piecu gadu laikā līdz piedāvājuma iesniegšanas termiņam jābūt sekmīgi pabeigtam vismaz vienam būvdarbu līgumam valsts vai reģiona nozīmes kultūras piemineklī vai līdzvērtīgi aizsargātā vēsturiskā ēkā ārvalstīs, kura būvdarbu līgumcena ir vismaz 110 000 EUR bez PVN.
8.2.2. Pretendentam pēdējo piecu gadu laikā kopumā jābūt pieredzei vismaz divos no šādiem darbu veidiem valsts vai reģiona nozīmes kultūras piemineklī vai līdzvērtīgi aizsargātā vēsturiskā ēkā ārvalstīs: 1) jumta seguma atjaunošana vai nomaiņa; 2) koka nesošo konstrukciju atjaunošana vai pastiprināšana; 3) mūra vai skursteņu atjaunošana. Pieredzi var apliecināt ar veiktajiem darbiem vienā vai vairākos objektos.
8.2.3. Pieredzi apliecina ar 2. pielikuma tabulu, vismaz vienu pasūtītāja vai Nacionālās kultūras mantojuma pārvaldes atsauksmi, pieņemšanas-nodošanas aktu, būves pieņemšanas ekspluatācijā dokumentu vai citu pārbaudāmu pierādījumu.
8.3. Galveno speciālistu pieredze
8.3.1. Pretendents nodrošina vismaz vienu atbildīgo būvdarbu vadītāju, kurš pēdējo piecu gadu laikā ir vadījis vismaz vienu pabeigtu atjaunošanas/restaurācijas būvdarbu līgumu valsts vai reģiona nozīmes kultūras piemineklī vai līdzvērtīgi aizsargātā vēsturiskā ēkā ārvalstīs. 
8.3.2. Pieredzi apliecina ar 3. pielikuma tabulu un vismaz vienu pasūtītāja vai Nacionālās kultūras mantojuma pārvaldes atsauksmi, pieņemšanas-nodošanas aktu, būves pieņemšanas ekspluatācijā dokumentu vai citu pārbaudāmu pierādījumu.
8.4. Apakšuzņēmēji un balstīšanās uz citu personu iespējām
8.4.1. Pretendents var piesaistīt apakšuzņēmējus un balstīties uz citu personu tehniskajām vai profesionālajām iespējām, ja pierāda, ka līguma izpildes laikā tā rīcībā būs nepieciešamie resursi.
8.4.2. Pretendents piedāvājumā norāda apakšuzņēmējus, kuriem paredzēts nodot būtisku līguma daļu vai kuru iespējas izmantotas kvalifikācijas prasību izpildei, norādot tiem nododamos darbus un aptuveno apjomu.
9. TEHNISKAIS PIEDĀVĀJUMS
9.1. Tehniskais piedāvājums sagatavojams atbilstoši 5. pielikumam. Tas nav punktos vērtējams kvalitātes kritērijs, bet tam jāpierāda, ka Pretendents ir izpratis objektu un spēj izpildīt līgumu noteiktajā kvalitātē un termiņā.
9.2. Tehniskajā piedāvājumā ietver:
īsu būvdarbu organizācijas un secības aprakstu;
provizorisku kalendāro darbu grafiku pa galvenajiem darbu veidiem, t. sk. paredzot, ka jumta apjomiem Nr J2 un J3 ir jābūt pabeigtiem viena mēneša laikā no līguma noslēgšanas;
pasākumus ēkas un kultūrvēsturisko vērtību aizsardzībai būvdarbu laikā;
jumta atsegšanas un aizsardzības pasākumus pret nokrišņiem un mitrumu;
kvalitātes kontroles, darba aizsardzības, ugunsdrošības un būvgružu apsaimniekošanas pamatprincipus;
informāciju par būtiskajiem materiāliem/izstrādājumiem, ja Pretendents piedāvā ekvivalentus risinājumus;
galveno speciālistu un būtisko apakšuzņēmēju iesaistes plānu.
9.3. Tehniskajā piedāvājumā nedrīkst paredzēt atkāpes no būvprojekta vai kultūras pieminekļa saglabāšanas prasībām bez Pasūtītāja iepriekšēja rakstiska apstiprinājuma un nepieciešamajiem saskaņojumiem.
10. FINANŠU PIEDĀVĀJUMS
10.1. Finanšu piedāvājumu sagatavo euro, bez PVN, aizpildot 6. pielikuma kopsavilkumu un Pasūtītāja izsniegto Excel darbu apjomu/tāmes veidlapu.
10.2. Pretendents nedrīkst patvaļīgi mainīt Pasūtītāja noteiktās darbu pozīcijas vai daudzumus. Ja Pretendents uzskata, ka apjomos ir kļūda vai trūkstošs darbs, tas pirms piedāvājuma iesniegšanas termiņa iesniedz Pasūtītājam jautājumu.
10.3. Piedāvātajā cenā iekļaujamas visas izmaksas, kas nepieciešamas pilnīgai līguma izpildei: darbs, materiāli, transports, mehānismi, sastatnes, pagaidu aizsardzība, atkritumu apsaimniekošana, apdrošināšana, darba aizsardzība, dokumentācija, nodokļi un nodevas, izņemot PVN, kā arī citi ar būvdarbu izpildi saistītie izdevumi. Pasūtītāja rīcībā ir daļa vēsturisko jumta dakstiņu, kurus paredzēts izmantot Objektā; papildus nepieciešamajiem dakstiņiem prioritāri izmantojami objektam atbilstoši vēsturiskie dakstiņi.
10.4. Ja Pasūtītājs konstatē acīmredzamas aritmētiskas kļūdas, tas ir tiesīgs lūgt Pretendentam sniegt skaidrojumu un apstiprināt korekciju. Korekcija nedrīkst radīt pēc būtības jaunu piedāvājumu.
10.5. Ja saņemtās cenas pārsniedz Pasūtītājam pieejamo finansējumu vai nav ekonomiski pamatotas, Pasūtītājs ir tiesīgs veikt MK Nr. 104 paredzētās sarunas vai pārtraukt iepirkuma procedūru.
11. PIEDĀVĀJUMU IZVĒRTĒŠANA UN SARUNAS
11.1. Pasūtītājs dokumentē piedāvājumu izvērtēšanu un salīdzināšanu. Izvērtēšana notiek šādos posmos:
piedāvājuma iesniegšanas termiņa un paraksta pārbaude;
Pretendenta atbilstības un kvalifikācijas pārbaude;
Tehniskā piedāvājuma atbilstības pārbaude;
Finanšu piedāvājuma pārbaude un salīdzināšana;
lēmums par ekonomiski visizdevīgāko piedāvājumu.
11.2. Pasūtītājs ir tiesīgs lūgt Pretendentam izskaidrot, precizēt vai papildināt iesniegto informāciju, ja ar to netiek radīts nepamatots konkurences ierobežojums vai pēc būtības mainīts iepirkuma priekšmets.
11.3. Pasūtītājs ir tiesīgs MK Nr. 104 25.–27. punktā noteiktajā kārtībā veikt sarunas ar Pretendentiem, lai precizētu vai uzlabotu piedāvājumus un saņemtu ekonomiski visizdevīgāko piedāvājumu. Sarunu norise un rezultāti tiek dokumentēti.
11.4. Par ekonomiski visizdevīgāko piedāvājumu šajā iepirkumā uzskatāms Nolikuma un tehnisko dokumentu prasībām pilnībā atbilstošs piedāvājums ar zemāko kopējo līgumcenu EUR bez PVN. Kvalitāte tiek nodrošināta ar obligātajām kvalifikācijas un tehniskajām prasībām.
11.5. Ja diviem vai vairākiem atbilstošiem Pretendentiem ir vienāda zemākā cena, priekšroka tiek dota Pretendentam ar lielāku skaitu pēdējo piecu gadu laikā pabeigtu 8.2. punktos atbilstošu kultūras pieminekļu/vēsturisku ēku būvdarbu līgumu. Ja arī šis rādītājs ir vienāds, tiek ņemta vērā atbildīgā būvdarbu vadītāja līdzvērtīga pieredze; ja arī tā ir vienāda, Pasūtītājs veic dokumentētu izlozi.
11.6. Pasūtītājs ir tiesīgs pieprasīt pamatojumu piedāvātajai cenai un tās atbilstībai tirgus cenai, īpaši gadījumā, ja cena būtiski atšķiras no pārējiem piedāvājumiem vai Pasūtītāja tāmes.
12. LĒMUMS UN REZULTĀTU PAZIŅOŠANA
12.1. Pasūtītājs pieņem dokumentētu lēmumu par izraudzīto piedāvājumu, norādot tā priekšrocības salīdzinājumā ar katru citu iesniegto piedāvājumu.
12.2. Pasūtītājs iespējami īsā laikā, bet ne vēlāk kā piecu darbdienu laikā pēc lēmuma pieņemšanas rakstveidā informē visus Pretendentus par iepirkuma rezultātu.
12.3. Pretendentam, kam līguma slēgšanas tiesības nav piešķirtas, Pasūtītājs sniedz pamatojumu, kādēļ tā piedāvājums bijis mazāk izdevīgs vai neatbilstošs.
12.4. Piecu darbdienu laikā pēc iepirkuma līguma noslēgšanas Pasūtītājs PVS publicē paziņojumu par finansējuma saņēmēja iepirkuma procedūras rezultātiem.
13. IEPIRKUMA LĪGUMS
13.1. Iepirkuma līgums tiek slēgts atbilstoši 7. pielikumā pievienotajam līguma projektam un izraudzītā Pretendenta piedāvājumam.
13.2. Izraudzītajam Pretendentam 10 darbdienu laikā pēc Pasūtītāja uzaicinājuma jāparaksta līgums un jāiesniedz līguma projektā noteiktie dokumenti, tostarp apdrošināšanas apliecinājumi un līguma izpildes nodrošinājums.
13.3. Izpildītājam pēc tā rakstveida pieprasījuma var tikt izmaksāts avanss līdz 20 % no Līguma kopējās summas. Avansa saņemšana nav obligāta. Avansa maksājums tiek veikts pēc Līguma noslēgšanas, saskaņā ar Līguma projektā minētajiem nosacījumiem.
13.4. Būvdarbu garantijas termiņš darba versijā noteikts 60 mēneši no objekta/noslēdzošo darbu pieņemšanas dienas, ciktāl normatīvie akti vai konkrētu izstrādājumu garantijas neparedz garāku termiņu.
14. IEPIRKUMA PĀRTRAUKŠANA
14.1. Pasūtītājs ir tiesīgs jebkurā brīdī pārtraukt iepirkuma procedūru, dokumentējot lēmuma iemeslus.
14.2. Iespējamie pārtraukšanas iemesli cita starpā var būt nepietiekams finansējums, būtiskas izmaiņas projekta vai tehniskajos risinājumos, nepieciešamība precizēt iepirkuma priekšmetu vai citi objektīvi apstākļi.
15. PIELIKUMI
1. pielikums – Pieteikums dalībai iepirkumā
2. pielikums – Pretendenta pieredzes tabula
3. pielikums – Galveno speciālistu saraksts un pieejamības apliecinājums
4. pielikums – Apakšuzņēmēju/personu, uz kuru iespējām Pretendents balstās, saraksts
5. pielikums – Tehniskā piedāvājuma veidlapa
6. pielikums – Finanšu piedāvājuma kopsavilkums
7. pielikums – Būvdarbu līguma projekts
8. pielikums – Būvprojekts, tehniskā specifikācija (atsevišķā failā)
9. pielikums – Darbu apjomi – tāmes Excel veidlapa (atsevišķā failā)



1. PIELIKUMS – PIETEIKUMS DALĪBAI IEPIRKUMĀ
Pretendents: [nosaukums, reģ. Nr., juridiskā adrese]
Kontaktpersona: [vārds, uzvārds, tālrunis, e-pasts]
Iepazinušies ar iepirkuma “Amālijas muižas jumta un būvkonstrukciju atjaunošanas būvdarbi Atmodas ielā 5, Aizputē”, dokumentiem, iesniedzam piedāvājumu un apliecinām, ka:
esam iepazinušies ar Nolikumu, būvprojektu, tehnisko specifikāciju, darbu apjomiem un līguma projektu un apņemamies tos ievērot;
piedāvājums ir spēkā 90 kalendārās dienas no piedāvājumu iesniegšanas termiņa beigām;
piedāvājumā sniegtā informācija ir patiesa un pārbaudāma;
mums ir vai līguma izpildes laikā būs pieejami visi nepieciešamie cilvēkresursi, tehniskie resursi un apakšuzņēmēji;
mums nav zināmi apstākļi, kas varētu radīt nepieļaujamu interešu konfliktu ar Pasūtītāju; par šādiem apstākļiem nekavējoties informēsim Pasūtītāju;
piekrītam, ka Pasūtītājs publiskajos reģistros un no atsauksmju sniedzējiem pārbauda piedāvājumā norādīto informāciju.
	Piedāvātā līgumcena bez PVN
	__________ EUR

	PVN 21 %
	__________ EUR

	Piedāvātā līgumcena ar PVN
	__________ EUR



Paraksttiesīgā persona: __________________________
Vārds, uzvārds, amats: _________________________
Datums: __________________


2. PIELIKUMS – PRETENDENTA PIEREDZES TABULA
Norādīt Nolikuma 8.2. punkta prasībām atbilstošu pieredzi.

1) Vismaz viens pabeigts līgums, kura būvdarbu līgumcena ir vismaz 110 000 EUR bez PVN
	Nr.
	Pasūtītājs, kontaktpersona
	Objekts un kultūras pieminekļa/vēsturiskas ēkas statuss
	Veiktie darbu veidi
	Līgumcena bez PVN
	Izpildes periods
	Pierādījums/ Atsauksme

	1.
	
	
	
	
	
	

	2.
	
	
	
	
	
	

	3.
	
	
	
	
	
	



2) Paveikto darbu veidu pieredze
	Nr.
	Pasūtītājs, kontaktpersona
	Objekts un kultūras pieminekļa/vēsturiskas ēkas statuss
	Veiktie darbu veidi
	Līgumcena bez PVN
	Izpildes periods
	Pierādījums/ Atsauksme

	1.
	
	
	
	
	
	

	2.
	
	
	
	
	
	

	3.
	
	
	
	
	
	



Ar parakstu apliecinu, ka norādītie darbi ir pabeigti un informācija ir patiesa.
Paraksts / e-paraksts: __________________________


3. PIELIKUMS – GALVENO SPECIĀLISTU SARAKSTS
	Nr.
	Speciālists
	Loma līgumā
	Sertifikāta Nr./darbības joma
	Pieredze vēsturiskā/kultūras pieminekļa objektā
	Tiesiskais pamats iesaistei

	1.
	
	Atbildīgais būvdarbu vadītājs
	
	
	



Speciālista pieejamības apliecinājums
Es, [vārds, uzvārds], apliecinu, ka piekrītu piedalīties iepirkuma līguma izpildē [loma] statusā un līguma slēgšanas tiesību piešķiršanas gadījumā būšu pieejams/-a līguma izpildes laikā atbilstoši piedāvājumam.
Datums / paraksts: __________________________


4. PIELIKUMS – APAKŠUZŅĒMĒJU / CITU PERSONU SARAKSTS
	Nr.
	Apakšuzņēmējs / persona
	Reģ. Nr.
	Nododamie darbi / resurss
	Aptuvenais apjoms % no līgumcenas
	Vai uz iespējām balstās kvalifikācijai?

	1.
	
	
	
	
	

	2.
	
	
	
	
	

	3.
	
	
	
	
	



Ja Pretendents apakšuzņēmējus neparedz, norāda “Nav”.


5. PIELIKUMS – TEHNISKAIS PIEDĀVĀJUMS
Tehnisko piedāvājumu ieteicams sagatavot koncentrēti (orientējoši līdz 5 lappusēm, neskaitot grafiku un pielikumus).
1. Darbu organizācija un secība
[Pretendenta apraksts]
2. Kalendārais darbu grafiks
[Pretendenta apraksts]
3. Kultūrvēsturisko vērtību aizsardzība
[Pretendenta apraksts]
4. Jumta atsegšanas un mitruma/nokrišņu riska vadība
[Pretendenta apraksts]
5. Kvalitātes kontrole un dokumentēšana
[Pretendenta apraksts]
6. Darba aizsardzība, ugunsdrošība un atkritumu apsaimniekošana
[Pretendenta apraksts]
7. Galveno speciālistu un apakšuzņēmēju iesaiste
[Pretendenta apraksts]
8. Piedāvātie ekvivalenti (ja attiecināms)
[Pretendenta apraksts]


6. PIELIKUMS – FINANŠU PIEDĀVĀJUMA KOPSAVILKUMS
	Pretendents
	__________________________

	Kopējā līgumcena bez PVN
	________________ EUR

	PVN 21 %
	________________ EUR

	Kopējā līgumcena ar PVN
	________________ EUR



Detalizēts finanšu piedāvājums sagatavojams Pasūtītāja izsniegtajā Excel darbu apjomu/tāmes veidlapā. Pretendents apliecina, ka cenā ir ietvertas visas izmaksas, kas nepieciešamas pilnīgai līguma izpildei.
Paraksttiesīgā persona / e-paraksts: __________________________


7. PIELIKUMS – BŪVDARBU LĪGUMA PROJEKTS

Parakstīšanas datums ir pēdējā pievienotā droša elektroniskā paraksta un tā laika zīmoga datums

Biedrība AMALIENBURG, reģ. Nr. 40008293725, Atmodas iela 5-1, Aizpute, Dienvidkurzemes novads, LV-3456 (turpmāk – Pasūtītājs), no vienas puses, un 
[Būvuzņēmējs, reģ. Nr., adrese] (turpmāk – Izpildītājs), no otras puses,
abas puses kopā turpmāk tekstā sauktas – Puses, katrs atsevišķi – Puse, savstarpēji vienojoties bez maldības, viltus vai spaidiem noslēdz šādu līgumu, turpmāk tekstā – Līgums.
1. LĪGUMA PRIEKŠMETS
1.1. Pasūtītājs uzdod un Izpildītājs ar saviem materiāliem, darbaspēku un tehniskajiem līdzekļiem apņemas kvalitatīvi veikt būvdarbus: jumta, būvkonstrukciju atjaunošanu Atmodas ielā 5, Aizputē, Dienvidkurzemes novadā, (Objekts), saskaņā ar tehnisko projektu, kas pieejams Būvniecības informācijas sistēmā lietā ar Nr. BIS-BL-924585-12352 un BIS-BL-319219-1127. Projekts tiek īstenots Eiropas Savienības kohēzijas politikas programmas 2021.–2027. gadam 4.3.2. specifiskā atbalsta mērķa "Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās" ietvaros, projekta līgums par Eiropas Savienības fonda projekta īstenošanu Nr. 4.3.2.0/1/25/A/030.
1.2. Objekta būvdarbi veicami saskaņā ar tāmi Nr.1, kas sastādīta pamatojoties uz Pasūtītāja sniegto informāciju, Tehnisko specifikāciju un saskaņā ar arhitekta izstrādāto projektu. Par Darbu apjomu izmaiņām Puses vienojas rakstveidā. Minētā dokumentācija ir uzskatāma par Līguma neatņemamu sastāvdaļu.
1.3. Objekts ir valsts nozīmes arhitektūras piemineklis Nr. 9291. Izpildītājs nodrošina kultūrvēsturisko vērtību aizsardzību un ievēro autoruzrauga, būvuzrauga, Pasūtītāja un kompetento institūciju likumīgās prasības.
2. LĪGUMA SUMMA UN NORĒĶINU KĀRTĪBA
2.1. Šajā Līgumā paredzēto Objekta remonta darbu izpildes kopējā summa (Līguma summa) ir  xxxx EUR (xxxx euro XX centi), neieskaitot PVN. PVN Pasūtītājs apmaksā atsevišķi saskaņā ar Pievienotās vērtības nodokļa likuma noteikumiem.
2.2. Pasūtītājs Līguma summu Izpildītājam samaksā šādā kārtībā:
2.2.1. Kārtējos maksājumus Pasūtītājs veic ik mēnesi par iepriekšējā kalendārajā mēnesī kvalitatīvi veiktiem darbiem, saskaņā ar Izpildītāja iesniegtajiem un Pasūtītāja apstiprinātiem veikto darbu izpildes aktiem, atbilstoši Tāmei;
2.2.2. Izpildītājs rakstveidā var pieprasīt Pasūtītājam izmaksāt avansu līdz 20 % no Līguma summas. Avansa saņemšana nav obligāta. Avanss tiek izmaksāts 10 (desmit) darba dienu laikā pēc Izpildītāja rēķina un avansa atmaksas nodrošinājuma saņemšanas 100 % apmērā no izmaksājamā avansa ;
2.2.3. Avansa atmaksas nodrošinājumu Izpildītājs pēc savas izvēles iesniedz kredītiestādes garantijas, apdrošināšanas sabiedrības izsniegtas galvojuma apdrošināšanas polises veidā. Nodrošinājumam jābūt spēkā līdz pilnīgai avansa dzēšanai;
2.2.4. Avanss tiek dzēsts proporcionāli no Izpildītājam veicamajiem maksājumiem par faktiski izpildītajiem un Pasūtītāja pieņemtajiem būvdarbiem. Avansa atmaksas nodrošinājuma apmēru var samazināt proporcionāli faktiski dzēstajai avansa summai;
2.2.5. Ja Līgums tiek izbeigts pirms avansa pilnīgas dzēšanas, Izpildītājs 10 darbdienu laikā pēc Pasūtītāja rakstveida pieprasījuma atmaksā Pasūtītājam nedzēsto avansa daļu. Ja Izpildītājs to noteiktajā termiņā neatmaksā, Pasūtītājam ir tiesības izmantot avansa atmaksas nodrošinājumu.
2.3. Gala maksājumu, kas ir ne mazāk kā 10% no Līguma summas, Pasūtītājs veic pēc pilnīgas būvdarbu izpildes saskaņā ar Izpildītāja iesniegto un Pasūtītāja apstiprināto veikto darbu izpildes gala pieņemšanas – nodošanas aktu un pēc visu atbilstošo dokumentu iesniegšanas Būvniecības informācijas sistēmā. 
2.4. Maksu par būvdarbiem Pasūtītājs pārskaita Izpildītāja norādītajā bankas norēķinu kontā 10 (desmit) darba dienu laikā pēc darbu izpildes akta abpusējas parakstīšanas un Izpildītāja atbilstoša rēķina saņemšanas dienas. Pasūtītājs 10 (desmit) darbdienu laikā pēc darbu izpildes akta saņemšanas to apstiprina vai rakstveidā sniedz pamatotus iebildumus.
2.5. Nekvalitatīvi vai neatbilstoši veiktie Objekta būvdarbi netiek pieņemti un apmaksāti līdz defektu novēršanai un Objekta būvdarbu pieņemšanai.
3. IZPILDĪTĀJA PIENĀKUMI
3.1. Izpildītājs Objekta būvdarbus veic līdz 2027. gada 1. oktobrim, bet jumta apjomiem Nr J2 un J3 ir jābūt pabeigtiem viena mēneša laikā kopš līguma noslēgšanas. Objekta būvdarbu pabeigšana un nodošana Pasūtītājam tiek noformēta ar pieņemšanas–nodošanas aktu.
3.2. Pasūtītājam saskaņošanai detalizētu būvdarbu kalendāro grafiku.
3.3. Izpildītājs darbu izpildē drīkst piesaistīt vai nomainīt apakšuzņēmējus un citas trešās personas tikai ar Pasūtītāja iepriekšēju rakstisku saskaņojumu.
3.4. Izpildītājs piecu darbdienu laikā pēc Līguma noslēgšanas, bet jebkurā gadījumā pirms būvdarbu uzsākšanas iesniedz Pasūtītājam dokumenti, kas apstiprina viņa tiesības veikt Līgumā paredzētos darbus, t.sk. civiltiesiskās apdrošināšanas polisi. Dokumenti iesniedzami Būvniecības informācijas sistēmā atbilstoši normatīvo aktu prasībām.
3.5. Izpildītājs nodrošina būvdarbu veikšanu ar atbilstoši kvalificētu personālu, nepieciešamajiem materiāliem, iekārtām un mehānismiem, kā arī nodrošina visus būvdarbu drošai un kvalitatīvai izpildei nepieciešamos pasākumus.
3.6. Piedāvājumā norādīto atbildīgo būvdarbu vadītāju drīkst nomainīt tikai ar Pasūtītāja iepriekšēju rakstisku saskaņojumu, nodrošinot vismaz līdzvērtīgas kvalifikācijas un pieredzes speciālistu.
3.7. Izpildītājs visā būvdarbu laikā nodrošina Objekta, tai skaitā atsegto konstrukciju, vēsturisko būvdetaļu un citu saglabājamo elementu pienācīgu aizsardzību pret nokrišņiem, mitrumu, ugunsgrēku, mehāniskiem bojājumiem un citiem riskiem.
3.8. Izpildītājam ir pienākums par saviem līdzekļiem piegādāt materiālus un iekārtas, kas nepieciešami Objekta būvdarbu veikšanai. Izņēmums ir dakstiņi – Pasūtītājs nodrošina tā rīcībā esošos vēsturiskos jumta dakstiņus (10-20 % apjomā, papildus nepieciešamos dakstiņus Izpildītājs nodrošina, prioritāri izmantojot objektam atbilstošus vēsturiskos dakstiņus).
3.9. Izpildītājs būvdarbus veic atbilstoši apstiprinātajam būvprojektam, tehniskajai dokumentācijai, Līguma prasībām. Izpildītājs nav tiesīgs patvaļīgi atkāpties no būvprojekta vai mainīt paredzētos tehniskos risinājumus.
3.10. Izpildītājam ir jāsaskaņo ar Pasūtītāju Objekta būvdarbos izmantojamie materiāli (to kvalitāte, krāsu toņi, citas īpašības).
3.11. Izpildītājam ir tiesības uz Objekta būvdarbu papildu izdevumu atlīdzināšanu tikai tādā gadījumā, ja Puses par to iepriekš ir rakstiski vienojušās.
3.12. Izpildītājs nodrošina būvlaukuma drošu un sakārtotu uzturēšanu, ievēro darba aizsardzības, ugunsdrošības, vides aizsardzības un citas būvdarbu veikšanai piemērojamās normatīvo aktu prasības, kā arī nodrošina būvdarbu laikā radušos atkritumu savākšanu, šķirošanu, uzglabāšanu un nodošanu normatīvajos aktos noteiktajā kārtībā.
3.13. Izpildītājs ievēro Pasūtītāja, būvuzrauga, autoruzrauga, būvinženiera, Nacionālās kultūras mantojuma pārvaldes un citu kompetento institūciju pārstāvju likumīgās norādes, ciktāl tās attiecas uz Līguma priekšmeta izpildi.
3.14. Izpildītājs nodrošina, ka Objektā būvdarbus veic tikai personas, kurām ir tiesisks pamats piedalīties Līguma izpildē, nekavējoties informējot Pasūtītāju par jebkuras trešās personas vēlēšanos iekļūt Objektā. Šis ierobežojums neattiecas uz Pasūtītāja, būvuzrauga, autoruzrauga, kompetento valsts un pašvaldību institūciju un citu Līguma izpildes uzraudzībā iesaistīto personu pārstāvjiem.
3.15. Izpildītājs visā būvdarbu laikā sagatavo un uztur normatīvajiem aktiem un būvprojekta prasībām atbilstošu būvdarbu izpilddokumentāciju, tai skaitā segto darbu aktus, nozīmīgo konstrukciju pieņemšanas aktus, materiālu un būvizstrādājumu atbilstību apliecinošus dokumentus, izpildshēmas un citus būvuzrauga vai Pasūtītāja pamatoti pieprasītos ar būvdarbu izpildi saistītos dokumentus.
3.16. Pēc Pasūtītāja pieprasījuma Izpildītājs sniedz informāciju un pārskatu par Līgumā paredzēto darbu izpildes gaitu, tai skaitā par faktiski paveiktajiem darbiem, darbu atbilstību kalendārajam grafikam un konstatētajiem riskiem.
3.17. Izpildītājs nekavējoties rakstiski informē Pasūtītāju un būvuzraugu par jebkuriem apstākļiem, kas var ietekmēt būvdarbu izpildes termiņu, Līguma cenu, darbu kvalitāti vai Objekta kā kultūras pieminekļa saglabāšanu.
3.18. Ja būvdarbu laikā tiek atklātas iepriekš nezināmas konstrukcijas, apdares elementi vai citas iespējamas kultūrvēsturiskas vērtības, Izpildītājs attiecīgajā būvdarbu zonā darbus nekavējoties pārtrauc, nodrošina atraduma un attiecīgās vietas aizsardzību un nekavējoties informē (t. sk. ar fotofiksāciju) Pasūtītāju, būvuzraugu un autoruzraugu. Darbus attiecīgajā zonā drīkst atsākt tikai pēc nepieciešamo norādījumu un saskaņojumu saņemšanas.
3.19. Izpildītājs nodrošina Centrālās finanšu un līgumu aģentūras, Nacionālās kultūras mantojuma pārvaldes un citu kompetento institūciju pārstāvjiem piekļuvi Objektam un ar Līguma izpildi saistītajai dokumentācijai normatīvajos aktos un projekta finansēšanas nosacījumos paredzētajā apjomā.
4. PASŪTĪTĀJA PIENĀKUMI
4.1. Pasūtītājam ar Izpildītāju ir jānorēķinās saskaņā ar Līgumu. 
4.2. Pasūtītājam ir jāpieņem Izpildītāja izpildītie darbi ar pieņemšanas - nodošanas aktu, ja tie atbilst Līguma noteikumiem. 
4.3. Pasūtītājam ir jānodrošina Izpildītājam netraucēta piekļūšana vietai, kur tiks veikti Objekta būvdarbi, lai veiktu Līgumā paredzētos darbus. 
4.4. Jebkuri Līgumā noteiktie saskaņojumi tiek veikti savlaicīgi, dodot laiku Pasūtītājam vismaz trīs darba dienas.
4.5. Pasūtītājs nodrošina būvuzraudzību un autoruzraudzību atbilstoši normatīvajiem aktiem un projektam.
5. OBJEKTA BŪVDARBU NODOŠANA – PIEŅEMŠANA
5.1. Izpildītie Objekta būvdarbi tiek nodoti Objekta būvdarbu nodošanas procedūras laikā.
5.2. Izpildītājs 3 (trīs) darba dienas pirms Objekta būvdarbu pabeigšanas uzaicina Pasūtītāju uz nodošanas procedūru.
5.3. Pušu pienākums ir piedalīties Objekta būvdarbu nodošanas sapulcē, kas sasaukta saskaņā ar Līguma 5.2.punktu. Ja kāda no Pusēm nav ieradusies uz nodošanas sapulci un nav arī iepriekš devusi savu piekrišanu nodošanas procedūras veikšanai bez viņas klātbūtnes, Līguma 5.2.punktā noteiktajā kārtībā tiek sasaukta atkārtota Objekta būvdarbu nodošanas sapulce. Ja kāda no Pusēm atkārtoti bez attaisnojoša iemesla neierodas uz Objekta būvdarbu nodošanas sapulci, otra Puse var veikt nodošanas procedūru bez viņa klātbūtnes. 
5.4. Nodošanas procedūras laikā tiek veikta izpildīto Objekta būvdarbu pārbaude. 
5.5. Būvdarbu nodošanas procedūra tiek noformēta pieņemšanas – nodošanas akta formā, un tajā jābūt norādītai šādai informācijai : 
5.5.1. kas piedalās Objekta būvdarbu izpildes pieņemšanā - nodošanā; 
5.5.2. defekti, kas atklāti Objekta būvdarbu nodošanas laikā; 
5.5.3. termiņš, kādā jānovērš atklātie defekti, un nākamās pārbaudes datums; 
5.5.4. cik lielā mērā Objekta būvdarbi tiek nodoti vai arī nodošana tiek atteikta. 
5.6. Pasūtītājs ir tiesīgs atteikties no izpildīto Objekta būvdarbu pieņemšanas, ja pieņemšanas laikā tiek atklāti defekti.
5.7. Ja Pasūtītājs atsakās pieņemt izpildītos Objekta būvdarbus, viņš paskaidro tā iemeslus pieņemšanas – nodošanas aktā. Ja Izpildītājs nepiekrīt atteikumam, viņš motivē savus iebildumus pieņemšanas – nodošanas aktā.
5.8. Objekta būvdarbu nodošanas – pieņemšanas aktu paraksta Puses, kā arī citas personas, kas piedalās Objekta būvdarbu nodošanas procedūrā. Katrai Pusei paliek viens parakstīts akta eksemplārs. 
5.9. Pārbaudes laikā konstatētos defektus novērš Izpildītājs uz sava rēķina pieņemšanas – nodošanas aktā noteiktajā termiņā. Pieņemšanas – nodošanas aktā norādītais defektu novēršanas termiņš nav uzskatāms par Līguma izpildes termiņa pagarinājumu. 
6. PUŠU ATBILDĪBA UN STRĪDU ATRISINĀŠANA
6.1. Strīdus, kas varētu rasties starp Pusēm Līguma izpildes laikā, Puses risinās savstarpējo pārrunu ceļā, savukārt, ja strīdu nav iespējams atrisināt savstarpējo pārrunu ceļā, tad strīds izskatāms Latvijas Republikas normatīvajos aktos paredzētajā kārtībā. 
6.2. Puses ir atbildīgas par Līguma izpildi vai neizpildi saskaņā ar Latvijas Republikā spēkā esošajiem normatīvajiem aktiem.
6.3. Par būvdarbu beigšanas termiņa pārkāpšanu, izņemot kavējumu kas saistīts ar Pasūtītāja rīcību, Izpildītājs maksā Pasūtītājam līgumsodu 0,1 % (viena desmitdaļa  procenta) apmērā no kopējās Līguma summas par katru nokavēto dienu, taču ne vairāk kā 10 %  no Līguma summas.
6.4. Ja Pasūtītājs laikā nenorēķinās par Izpildītāja kvalitatīvi un termiņā izpildītiem būvdarbiem, Pasūtītājs maksā Izpildītājam līgumsodu 0,1 %  (viena desmitdaļa procenta) apmērā no laikus nesamaksātās atalgojuma summas par katru nokavēto dienu, taču ne vairāk kā 10 % (desmit procentu) no kavētā maksājuma summas. 
6.5. Izpildītājs nes pilnu atbildību par Līgumā paredzēto darbu kvalitāti un izpildes termiņiem. 
6.6. Gadījumā, ja Izpildītāja veikto darbu kvalitāte neatbilst Līguma noteikumiem, Izpildītāja atalgojuma apmērs tiek samazināts proporcionāli viņa radītajiem zaudējumiem. 
6.7. Izpildītājs ir personīgi atbildīgs par savu piegādāto un būvdarbu  materiālu kvalitāti. 
6.8. Izpildītājs ir materiāli atbildīgs, ja viņš bez Pasūtītāja rakstiskas piekrišanas atkāpjas no darbu izpildes kārtības, kas noteikta Līgumā. 
6.9. Ja Izpildītājs lauž Līgumu pirms termiņa tādu iemeslu dēļ, kas nav saistīti ar Pasūtītāja šajā Līgumā paredzēto pienākumu neizpildi, Izpildītājam ir pienākums samaksāt līgumsodu 10 % (desmit procentu) apmērā no Līguma summas un atlīdzināt Pasūtītājam visus tādējādi radītos zaudējumus. 
6.10. Līgumsoda samaksa un zaudējumu atlīdzināšana neatbrīvo Puses no Līgumā uzņemto saistību izpildes. 
6.11. Ja Izpildītāja darbības dēļ Pasūtītājam tiek piemērotas soda sankcijas, atbildība par šādām sankcijām pilnībā jāuzņemas Izpildītājam un viņa pienākums ir kompensēt tās. 
6.12. Puses nav atbildīgas viena otrai pie nepārvaramas varas apstākļiem, tādiem kā dabas stihija, zemestrīce, karadarbība vai citi ārkārtēja rakstura apstākļi, kurus Puses nevarēja ne paredzēt ne ietekmēt, novērst. Šādā gadījumā saistību izpildes termiņš tiek atlikts attiecīgi uz termiņu, kurā darbojas šie apstākļi. 
7. LĪGUMA DARBĪBAS TERMIŅŠ, TĀ GROZĪŠANAS, PAPILDINĀŠANAS UN LAUŠANAS KĀRTĪBA
7.1. Līgums stājas spēkā ar tā parakstīšanas brīdi un darbojas līdz Pušu saistību pilnīgai izpildei.
7.2. Līgums var tikt grozīts, papildināts vai lauzts pēc Pušu savstarpējas vienošanās rakstiskā veidā, vai saskaņā ar Latvijas Republikā spēkā esošajiem normatīvajiem aktiem. 
7.2.1. Līguma izpildes laikā Puses var rakstveidā vienoties par būvdarbu apjoma palielināšanu, samazināšanu vai papildu darbiem, ja to nepieciešamība konstatēta būvdarbu gaitā un ir objektīvi pamatota, ievērojot Līguma kopējo summu un Pasūtītājam pieejamo finansējumu.
7.2.2. Līguma izpildes termiņu var pagarināt, ja darbu izpildi kavē objektīvi apstākļi, kurus Izpildītājs nevarēja ietekmēt, tostarp neparedzēti apstākļi Objektā, papildu darbu nepieciešamība, Pasūtītāja vai kompetento institūciju darbības vai nepārvaramas varas apstākļi.
7.3. Gadījumā, ja Izpildītājs kavējis Līguma 3.1.punktā atrunāto darba uzsākšanas vai izpildes termiņu vairāk nekā par 10 (desmit) dienām, izņemot kavējumu no Pasūtītāja atkarīgu apstākļu dēļ vai Līguma 7.2.2. punktā minētos apstākļus, Pasūtītājam ir tiesības vienpusēji lauzt Līgumu, rakstiski paziņojot par to Izpildītājam 5 (piecas) dienas iepriekš. Pie tam Pasūtītājam ir tiesības neizmaksāt Izpildītājam tā paveikto būvdarbu veikšanas apmaksu, kas ir uzskatāms par līgumsodu, kas Izpildītājam jāpacieš sakarā ar savu saistību nepienācīgu izpildi.
7.4. Pasūtītājam ir tiesības vienpusēji izbeigt Līgumu, ja Izpildītājs būtiski pārkāpj Līguma noteikumus un pēc Pasūtītāja rakstiska brīdinājuma nenovērš pārkāpumu Pasūtītāja noteiktajā saprātīgā termiņā.
7.5. Ja Līgums tiek izbeigts pirms termiņa, Puses noformē aktu par faktiski izpildītajiem darbiem, un Pasūtītājs norēķinās tikai par faktiski izpildītiem, kvalitatīviem un pieņemtiem būvdarbiem.
8. GARANTIJAS SAISTĪBAS
8.1. Izpildītājs garantē izpildīto remonta kvalitāti, funkcionālo darbību, atbilstību Līgumam. Izpildītājs uzņemas atbildību par trūkumiem un defektiem būvdarbos, kas radušies garantijas termiņā. Šajā punktā minētās garantijas termiņš ir 60 (sešdesmit) mēneši no būvdarbu izpildes pieņemšanas - nodošanas akta abpusējas parakstīšanas brīža. Minētā garantija neattiecas uz materiāliem, kuriem ražotājs sniedzis īsāku garantijas termiņu.
8.2. Izpildītājs, garantijas termiņā saņemot Pasūtītāja rakstisku paziņojumu, uzņemas uz sava rēķina novērst bojājumus, trūkumus vai neatbilstību Līgumam vai normatīvo aktu prasībām. Nosūtot paziņojumu, Pasūtītājs norāda arī vietu un laiku, kad Izpildītājam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par 3 (trim) darba dienām, ja vien Puses nevienojas citādi.
8.3. Noteiktajā termiņā Puses sastāda defektu aktu, tajā norādot bojājumus, neatbilstības un/vai trūkumus būvdarbos, kā arī to novēršanas termiņu. Gadījumā, ja Izpildītājs noteiktajā termiņā neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Izpildītājam. Pasūtītājs 3 (trīs) darba dienu laikā nosūta sastādīto aktu Izpildītājam.
8.4. Gadījumā, ja Puses, sastādot defekta aktu, nevar vienoties par konstatēto defektu, tā piekritību garantijai vai nepieciešamajiem defektu novēršanas termiņiem, vai garantijas ietvaros veikto darbu kvalitāti, Puses divu darba dienu laikā rakstiski vienojas par ekspertu komisiju (līdz trim ekspertiem), kura tiek pieaicināta un kuras viedoklis ir izšķirošs. Ekspertu komisijas izdevumus Puses sedz vienādās daļās.
8.5. Gadījumā, ja Puses nespēj vienoties par ekspertu komisiju strīda izšķiršanai, strīds tiek izšķirts vispārējā kārtībā. Šādā gadījuma Pasūtītājs, nesagaidot strīda atrisinājumu, ir tiesīgs veikt defekta vai neatbilstības novēršanu saviem spēkiem vai pieaicināt trešās personas, un, ja strīds tiek izšķirts par labu Pasūtītājam, tiek piemēroti 8.6. punkta noteikumi.
8.6. Gadījumā, ja Izpildītājs nenovērš uz garantiju attiecināmos defektus noteiktajā termiņā un termiņa nokavējums sastāda vismaz 10 (desmit) dienas, Pasūtītājs ir tiesīgs veikt šādu defektu novēršanu saviem spēkiem vai pieaicinot trešās personas. Izpildītājs šādā gadījumā atlīdzina Pasūtītājam visus ar defektu novēršanu saistītos izdevumus.
8.7. Līguma izpildes nodrošinājums – 3 % no līgumcenas bez PVN. Nodrošinājums ir spēkā līdz darbu pieņemšanai un visu uz darbu izpildi attiecināmo saistību izpildei (t. sk. uz garantijas periodu). Līguma izpildes nodrošinājumu Izpildītājs pēc savas izvēles var iesniegt kredītiestādes garantijas vai apdrošināšanas sabiedrības izsniegtas galvojuma apdrošināšanas polises.
9. CITI NOTEIKUMI
9.1. Ja kāds no Līguma noteikumiem zaudē juridisku spēku, tas neietekmē citus Līguma noteikumus. 
9.2. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
9.3. Gadījumā, ja šo Līgumu parakstījusi persona, kas uz to brīdi nav bijusi pilnvarota pārstāvēt attiecīgo Pusi, viņa pati kā fiziska persona uzņemas attiecīgā Puses līgumsaistības un atbild par to izpildi ar visu savu īpašumu. 
9.4. Līgums ir sastādīts un parakstīts latviešu valodā uz 5 (piecām) lapām. 
9.5. Pasūtītājs un Izpildītājs piekrīt Līguma noteikumiem un apstiprina to parakstot. 

